દરેક મમ્મી પોતાના બાળક ને પરફેક્ટ બનાવવા ઈચ્છતી હોય છે , અને એ સ્વાભાવિક પણ છે . પણ આ પરફેક્ટ પ્લાનિંગ માં તેઓ પોતાની ઈચ્છાઓ બાળકો પર થોપી રહી છે , એ ભુલી જાય છે . અમુક મમ્મીઝ એવું સમજતી હોય છે કે અમુક વસ્તુઓ જે એમને નાનપણ માં નથી મળી જેવી કે ક્રિકેટ , ડાન્સ , ફૂટબોલ જેવી એક્ટીવીટીઝ કે બીજા શોખ તે તેઓ એમના બાળકો દ્વારા પૂરા કરવા ઈચ્છે છે . આમાં ને આમાં તેઓ એ જાણવા ની તસ્દી સુધ્ધા નથી લેતા કે બાળકોને એમાં રસ છે કે નહિ. અમુક માતા પિતા તો બાળકોને મોંઘા કલાસીસ માં ફક્ત સ્ટેટસ ના લીધે મુકતા હોય છે . બાળકો ને કોઈપણ એક્ટીવીટી કે કલાસીસ માં બીઝી રાખવામાં કઈ ખોટું નથી, શરત માત્ર એટલી જ કે એમને એમાં રસ હોવો જોઈએ .